17. Tudert n umdan tettɛeddi am waḍu ; amek yettwaxdem daɣen yettbeddil ; iḥulfan-is, ur banen ara ; amek tebna tfekka-s, teshel i uhtuti ; tarwiḥt-is, d tinifift ; ayen yuran di tenyirt, yuɛer i tifin ; ccan-is, ala rray. Ayen yellan deg tfekka-s d aman ileḥḥun ; ayen yellan di tarwiḥt-is, tirga d wabbu. Tudert-is d amennuɣ, d tirzin ɣer tmurt ur yessin ; ayen d-yegran seg ccan-is, ad yettwattu. D acu i izemren ad aɣ-yawi deg ubrid ? ala tafelsafit. Tafelsafit daya : ad nḥader iman-nneɣ amek ara neqqim di ṣṣwab, mebla lemḍerra, d wamek ara d-nekk nnig n tiẓeḍt d lqerḥ ; ur nxeddem ara lecɣal ur nban ara, neɣ s lekdeb neɣ s teḥraymit ; ur dncelleɛ deg wayen xeddmen neɣ ur xeddmen ara yimdanen. Rnu ɣer-s, ad neqbel ayen ɣiḍerrun d wayen ɣ-ittunefken, am wakken yekka-d seg wansi d-nekka. Tin ɣer-s, timerǧiwt n lmut mebla akukru, ad nwali deg-s am wakken d amfaraq n yiḥricen s wayes nettwaxdem.